Efnisyfirlit

[Gröftur- Almenn lýsing 1](#_Toc533154514)

[81.2 Gröftur 1](#_Toc533154515)

[81.21 Gröftur, opin gryfja 2](#_Toc533154516)

[81.22 Gröftur, sprengt grjót 2](#_Toc533154517)

[81.21 Gröftur, afstífuð gryfja 2](#_Toc533154518)

Gröftur- Almenn lýsing

a) Verksvið

Verksviðið er gröftur. Innifalið er allur kostnaður vegna uppgraftrar á efni og stórgrýti eða sprengdu grjóti, allt að 0,5 m3 að stærð, vegna undirbygginga steyptra mannvirkja, þ.m.t.: Staðsetning á lögnum, uppsetning gröfubúnaðar, þurrkun og hreinsun gryfju, viðhald gryfju á byggingartíma, sléttun eða hreinsun á gryfjubotni með loft- eða vökvaverkfærum, ámokstur og brottflutningur efnis á stað, allt að 500 m frá gryfju.

b) Efniskröfur

c) Vinnugæði

Verktaki skal staðsetja lagnir í jörðu í samráði við viðkomandi veituaðila áður en uppgröftur hefst, og skal hann síðan gerður í samráði við veituaðila.

Þegar grafið er ofan á þétt eða föst jarðlög skal þess vandlega gætt að öll laus jarðefni, sprungið og lélegt berg eða brunnið hraun sé fjarlægt.

d) Prófanir

e) Nákvæmniskröfur, þolvik

Við gröft í lausum jarðefnum skulu frávik frá þeirri hæð, sem mælt er fyrir um, vera innan markanna -200 mm/+0 mm.

81.2 Gröftur

**a)** Um er að ræða allan kostnað vegna uppgraftrar á efni og stórgrýti eða sprengdu grjóti, allt að 0,5 m3 að stærð, vegna undirbygginga steyptra mannvirkja *[nánari lýsing].*

**c)** Efni skal flutt á *[tilgreina losunarstað].*

**f)**  Uppgjör miðast við rúmmál óhreyfðs efnis, skv. fyrirmælum.

Mælieining: m3

81.21 Gröftur, opin gryfja

a) Í verkþætti er innifalinn allur kostnaður vegna uppgraftrar á efni og stórgrýti, allt að 0,5 m3 að stærð, í opinni gryfju, þ.e. gryfju án afstífinga, þ.m.t.: Staðsetning á lögnum, uppsetning gröfubúnaðar, þurrkun og hreinsun gryfju, viðhald gryfju á byggingartíma, sléttun eða hreinsun á gryfjubotni með loft- eða vökvaverkfærum, ámokstur og brottflutningur efnis á stað, allt að 500 m frá gryfju *[nánari lýsing]*.

**c)** Miðað er við að grafið sé svo vítt við sökkla að koma megi rofvörn fyrir samkvæmt uppdráttum.

**f)** Uppgjör miðast við rúmmál óhreyfðs efnis, sem ákvarðast á eftirfarandi hátt:

- Af láréttum fleti í neðri brún sökkuls eða stöpuls, 0,75 m út fyrir ystu brúnir sökkla eða stöpla.

- Af fláalínum gryfju með halla 1:1.

- Af fjarlægðinni frá ráðgerðri neðri brún sökkuls eða stöpuls upp í yfirborð vinnusvæðis.

Mælieining: m3

81.22 Gröftur, sprengt grjót

**a)** Um er að ræða allan kostnað vegna graftrar á sprengdu og fleyguðu grjóti, allt að 0,5 m3 að stærð, þ.m.t.: Uppsetning gröfubúnaðar, þurrkun og hreinsun gryfju, viðhald gryfju á byggingartíma, sléttun eða hreinsun á gryfjubotni með loft- eða vökvaverkfærum, ámokstur og brottflutningur efnis á stað, allt að 500 m frá gryfju *[nánari lýsing].*

**c)** Efni skal flutt á *[tilgreina losunarstað].*

**f)** Uppgjör miðast við rúmmál óhreyfðs efnis, sem ákvarðast á eftirfarandi hátt:

- Af láréttum fleti í neðri brún sökkuls eða stöpuls, 0,75 m út fyrir ystu brúnir sökkla eða stöpla.

- Af fláalínum gryfju með lóðréttum hliðum.

- Af fjarlægðinni frá ráðgerðri neðri brún sökkuls eða stöpuls upp í yfirborð klappar.

Mælieining: m3

81.21 Gröftur, afstífuð gryfja

**a)** Um er að ræða allan kostnað vegna uppgraftrar á efni í gryfju með afstífuðum hliðum, þ.m.t.: Uppsetning gröfubúnaðar, þurrkun og hreinsun gryfju, viðhald gryfju á byggingartíma, sléttun eða hreinsun á gryfjubotni með loft- eða vökvaverkfærum, ámokstur og brottflutningur efnis á stað, allt að 500 m frá gryfju *[nánari lýsing].*

**c)** Miðað er við að grafið sé svo vítt við sökkla að koma megi rofvörn fyrir samkvæmt uppdráttum.

**f)** Uppgjör miðast við rúmmál óhreyfðs efnis, sem ákvarðast á eftirfarandi hátt:

- Af grunnfleti gryfju, þar sem mælt er innan afstífinga eða sponsþils.

- Af fjarlægðinni frá ráðgerðum gryfjubotni upp í jarðvegsyfirborð.

Mælieining: m3